kardosdrur/scandi-wiki huggingface dataset:
Helt af Ukraine

Helt af Ukraine (, , dvs. "Ukraines helt") er en ukrainsk orden. Udmærkelsen blev indstiftet 23. august 1998 af Ukraines præsident. Den, som hædres med ærestitlen, modtager samtidig et af to ordenstegn, enten Ordenen den gyldne stjerne eller Statsmagtens orden. Æresbevisningen tildeles af Ukraines præsident og er landets fornemste udmærkelse.

Det historiske forbillede kan føres tilbage til ordenen Sovjetunionens Helt.

Insignier 

Den, som hædres med æresbevisningen Helt af Ukraine, tildeles som synligt tegn enten et ordenstegn bestående af en femtakket stjerne lagt på en egekrans eller en trefork, mærket i Ukraines nationalvåben, også denne lagt på en egekrans. Dette er henholdsvis Ordenen den gyldne stjerne og Statsmagtens orden. Begge ordenstegn er lavet af guld og er ophængt i et bånd i farverne blåt og gult, Ukraines flagfarver.

Den gyldne stjerne tildeles som regel på grundlag af en heltedåd, mens Statsmagtens orden gives for anden fortjenstfuld indsats.

Kendte modtagere 
Modtagerne omfatter blandt andet Ukraines første præsident efter selvstændigheden, Leonid Kravtjuk, popstjernen Sofia Rotaru, fodboldspilleren Andrij Sjevtjenko, bokseren Vitalij Klitsjko og stangspringeren Sergej Bubka. Både den myrdede journalist Georgij Gongadze, og lederen for UPA-guerillaen Roman Sjukhevitj blev tildelt udmærkelsen posthumt. Imidlertid blev Sjukhevitj atter frataget æresbevisningen af en domstol i Donetsk oblast den 2. april 2010.

Hæderen tilfaldt også ukrainske soldater involveret i begivenhederne omkring Slangeøen og det russiske krigsskib Moskva.

Litteratur og kilder 

 "Ukraine" i Guy Stair Sainty og Rafal Heydel-Mankoo: World Orders of Knighthood and Merit, andet bind, Buckingham: Burke's Peerage, 2006, s. 1685.

Eksterne henvisninger 
 Государственные награды Украины, Ukraines præsident.

Helt
Ordener, dekorationer og medaljer
Diplomati
Etableret i 1998
Selestrammer

En selestrammer er en sikkerhedsanordning i en bil eller andet køretøj.

Den samarbejder med airbagsystemet, og dens formål er ved en kollision at stramme sikkerhedsselen helt ind til kroppen for at mindske faren for, at den fastspændte person glider ud under sikkerhedsselen. Dette foregår ved at styreenheden, alene eller sammen med airbagsystemet, udløser en pyroteknisk sprængladning, som ved hjælp af et gastryk ruller nogle styrekugler ned. På deres vej ned påvirker styrekuglerne et tandhjul, som trækker sikkerhedsselen ca. 15 cm tilbage og strammer den helt ind til kroppen. Hele denne proces foregår indenfor 10-15 millisekunder.

Der er forskel på, hvor mange af sikkerhedsselerne som er forsynet med selestrammer. Som minimum er det sikkerhedsselerne ved forsædet, men i nogle bilmodeller er det også sikkerhedsselerne ved bagsædet.

Ligesom airbagen kan selestrammeren kun udløses én gang. I mange biler markeres en udløst selestrammer ved en gul eller rød laske på selespændet.

Bilsikkerhed

en:Seat belt#Pretensioners and webclamps
Neorealisme

Neorealisme er en kunstnerisk stilart, der især kendes fra film og litteratur i Europa i perioden umiddelbart efter anden verdenskrig. Neorealismen er kendetegnet ved indtil da uset præcise skildringer af verden, som den er, samt en opfattelse af kunstnernes moralske pligt til at skildre denne verden for at forbedre den.

Film 
De mest kendte udtryk for neorealismen finder man i en række italienske film fra efterkrigsperioden, især Rom, åben by (1945) af Roberto Rossellini samt Cykeltyven (1948) og Umberto D. (1952) af Vittorio De Sica. Forhistorien for denne bølge var åbningen af den nye filmskole Centro Sperimentale di Cinematografia i 1935 og nogle nye filmmagasiner. Her gav man blandt andet italierne en forståelse for Jean Renoirs realistiske film fra 1930'erne samt nogle af de amerikanske moralske film fra samme periode.

En af de markante forandringer med disse film var desuden en nedtoning af handlingen. Filmene kan således have scener, der ikke er afgørende for den narrative handling, men som er med til at give stemning, og som først og fremmest er naturlige i det miljø, hvor filmen foregår.

Stilarten døde efterhånden ud med midten af 1950'erne, blandt andet fordi den ikke var så populær i Italien, hvor man ikke brød sig om den sociale kritik. Neorealismen har dog efterfølgende haft betydning i filmmiljøet, hvor en lang række film og instruktører står i gæld til neorealismen helt op til nutiden.

Neorealistiske film 
Herunder nævnes en række film, der i almindelighed regnes for at være neorealistiske. Listen er ikke udtømmende.

Optakten
Nogle film var med til at sætte normen for neorealismen, blandt andet:
 Toni (Jean Renoir, 1935)
 Besættelse (Luchino Visconti, 1942)

Italienske film fra neorealismens central periode
 Rom, åben by (Roberto Rossellini, 1945)
 I morgen, mister! (Vittorio De Sica, 1946)
 Paisà (Rossellini, 1946)
 Germania anno zero (Rossellini, 1948)
 Cykeltyven (De Sica, 1948)
 Jorden skælver (Visconti, 1948)
 Stromboli (Rossellini, 1949)
 Miraklet i Milano (De Sica, 1951)
 Umberto D. (De Sica, 1952)
 La strada (Federico Fellini, 1954)

Andre neorealistiske eller neorealistisk-prægede film
 Drunken Angel (Akira Kurosawa, Japan, 1948)
 Stray Dog (Kurosawa, 1949)
 Jordens salt (Herbert J. Biberman, USA, 1954)
 Sangen om vejen (Satyajit Ray, Indien, 1956)
 Ung flugt (François Truffaut, Frankrig, 1959)
 Pixote (Hector Babenco, Brasilien, 1981)
 Lilja 4-ever (Lukas Moodysson, Sverige, 2002)
 4 måneder, 3 uger og 2 dage (Cristian Mungiu, Rumænien, 2007)

Litteratur 
Blandt de forfattere, der har skrevet i neorealistisk stil, kan nævnes Alberto Moravia, Cesare Pavese, Italo Calvino og Elio Vittorini.

Kilder 
 Mark Cousins: Filmens historie. Nyt Nordisk Forlag Arnold Busck, 2004. 
 Peter Schepelern (red.): Filmleksikon. Munksgaard – Rosinante, 1995. 

Filmhistorie
Litteraturhistorie
Realisme
Karup Kirke (Frederikshavn Kommune)

Karup Kirke er beliggende ca. 82 meter over havets overflade i Vendsyssel, godt otte kilometer nordvest for Sæbys centrum. Kirken er påbegyndt opført i den sidste halvdel af 1100-tallet.

Karup Kirke er kullet – det vil sige uden tårn. Den er opført i romansk stil af kvaderhuggede kampesten og består af kor, skib og våbenhus.

Bygningsformen, som den fremtræder i dag, ligger i sin udformning meget nær sit oprindelige udseende.

Galleri

Eksterne kilder og henvisninger 

 Karup Kirkes historie
 Karup Kirke hos KortTilKirken.dk

Kirker i Frederikshavn Kommune
Kirker i Aalborg Stift
Kirker i Hjørring Amt
Freestyle skiløb under vinter-OL 2010 – Herrernes pukkelpist

Herrernes pukkelpistkonkurrence under Vinter-OL 2010 blev afholdt 14. februar 2010 i Whistler Olympic Park i Whistler, Canada.

Resultater

Kvalifikationsrunde 
30 freestyle skiløbere deltog i kvalifikationsrunden. De 20 bedste deltagere kvalificerede sig til finalen.

Finale 

Vinter-OL 2010
Valdemar Koppel

Valdemar Koppel (født 10. september 1867 i København, død 23. maj 1949 sammesteds) var en dansk chefredaktør og politiker, bror til boghandler Henrik Koppel og fader til designeren Henning Koppel og arkitekten Nils Koppel.

Valdemar Koppel var søn af prokurator, justitsråd Menca Koppel (død 1904) og hustru Rosalie f. Bendixsen (død 1907), blev student fra Metropolitanskolen 1885 og cand.mag. 1891 og arbejdede derefter som lærer. Han var medarbejder ved Politiken fra 1892, chefredaktør 1927-1937, og medlem af bestyrelsen 1937-48. Samtidig var han borgerrepræsentant 1917-1927 for Det Radikale Venstre og formand for Københavns Journalistforenings Pensionskasse 1937-1947. Med sin jødiske baggrund måtte han flygte til Sverige 1943, hvor han blev krigen ud.

Koppel blev gift 27. december 1902 på Frederiksberg Rådhus (borgerlig vielse) med cand.phil. Elise Jørgensen (26. marts 1880 på Frederiksberg, 20. maj 1974 i Gentofte). Hun var oversætter og medudgiver af A.F. Kriegers dagbøger og datter af rigsarkivar A.D. Jørgensen og hustru f. Pedersen.

Han er begravet på Mariebjerg Kirkegård.

Udgivelser 

 "Christensen" (1907, dramatiseret i forening med Anton Melbye og opført på Dagmarteatret)
 Selskabsliv (1907)
 Verdenskrigen paa nært Hold (1915)
 Ornitologen og an­dre Dødelige (1926)
 Justitssagen mod P.N. Gryn (1937)
 Af Politikens Hi­storie I-II (1947)
 Medmennesker(1947)
 Oversætter af: Anatole France: Dron­ning Gaasefod og Guderne tørster m.m.

Se også 
 Koppel-slægten med tyske aner

Referencer 

 Kraks Blå Bog 1949
 Holger Jerrild, "Hos Redaktør Valdemar Koppel", s. 506-515 i: Gads Danske Magasin, 1934.
 

Chefredaktører fra Danmark
Journalister fra Danmark
Valdemar
Danskere i 1900-tallet
Oversættere fra Danmark
Personer fra København
Medlemmer af Københavns Borgerrepræsentation i 1900-tallet
Tidligere medlemmer af Københavns Borgerrepræsentation fra Det Radikale Venstre
Personer i Kraks Blå Bog (afdøde)
Faglitterære forfattere fra Danmark
Jøder fra Danmark
Journalister ved Politiken
Personer i Dansk Biografisk Leksikon
Personer der er konverteret til kristendommen
Dansksprogede forfattere fra Danmark
Anton Melbye

Anton Melbye kan henvise til flere personer:

 Anton Melbye (maler) (1818-1875) – dansk marinemaler og fotograf
 Anton Melbye (forfatter) (1861-1929) – dansk forfatter og teaterdirektør
Love Is

Love Is kan henvise til:

 Love Is..., en avisstribe

I musik:

 Love Is (Ruben Studdard-album), et album udgivet af Ruben Studdard i 2009
 Love Is (The Animals-album), et album af Eric Burdon and The Animals, udgivet i 1968
 Love Is (Kim Wilde-album), et album udgivet af Kim Wilde i 1992
 Love Is (Kevin Sharp-album), et album udgivet af Kevin Sharp i 1998
 Love Is… (Sachi Tainaka-album), udgivet i 2008
 "Love Is…" (sang), en single af King Missile fra 1994
 "Love Is" (Vanessa Williams og Brian McKnight-sang), en single af Vanessa Williams og Brian McKnight fra 1993
 "Love Is" (Vikki Watson-sang)
 "Love Is", en single af Katrina Elam fra 2006
Love Is (sang)

"Love Is" kan henvise til flere sange:

 "Love Is" (Vanessa Williams og Brian McKnight-sang), en single af Vanessa Williams og Brian McKnight fra 1993
 "Love Is" (Vikki Watson-sang)
 "Love Is…" (sang), en single af King Missile fra 1994
 "Love Is", en single af Katrina Elam fra 2006
Nix v. Hedden

Nix v. Hedden var en sag, hvor USA's højesteret afgjorde, om tomaten skulle gælde som en frugt eller en grøntsag under Tariff Act of 1883, da der kun skulle betales skat af importerede grøntsager og ikke frugter. Underbygget af den "almene" mening afgjorde retten, at tomaten er grøntsag, selvom den botanisk set er en frugt.

Referencer 
 Originaltekst på Wikisource
 Wu, Steven. Legal Ramblings: Random cases--amusing legal tidbits . December 6, 2002.

Eksterne henvisninger 
 Rocknel Fastener, Inc. v. United States  – 34 page PDF covering a similar case hinging on the difference between screws and bolts. The difference is outlined in a 21 page PDF Distinguishing Bolts From Screws .

Samfundsvidenskab
Steven Caldwell

Steven Caldwell har flere betydninger:

 Steven Caldwell (fodboldspiller) – skotsk fodboldspiller
 Steven Caldwell (Stargate) – fiktiv person i den amerikansk-canadisk TV-serie, Stargate Atlantis
Despised Icon

Despised Icon er et canadisk deathcore band fra Montreal. Bandet blev dannet i 2002 og har udgivet fire studio albums og en live DVD.

Medlemmer

Nuværende medlemmer (2010) 
Alexandre Erian – Vokal (2002 -)
Steve Marois – Vokal (2002 -)
Eric Jarrin – Guitar (2002 -)
Ben Landreville – Guitar(2009 -)
Max Lavelle – Bas (2008 -)
Alexandre Pelletier – Trommer (2003 -)

Tidligere medlemmer 
Yannick St-Amand – Guitar (2002 – 2006)
Marie-Hélène Landry – Vokal (2002 – 2003)
Sebastien Piché – Bas (2002 – 2008)
Al Glassman – Bas (2006 – 2008)

Diskografi

Studiealbums

DVD'er

Andre udgivelser

Referencer

Eksterne henvisninger 

Metalgrupper fra Canada
Musikgrupper fra 2002
Didier Défago

Didier Défago (født 2. oktober 1977 i Morgins, Schweiz) er en schweizisk alpin skiløber, der blev olympisk guldvinder i styrtløb ved OL i Vancouver 2010. Han sikrede sig guldmedaljen med et løb der var 0,07 sekunder hurtigere end nordmanden Aksel Lund Svindal.

Eksterne henvisninger 

 Didier Defagos biografi på FIS's hjemmeside 

Alpine skiløbere fra Schweiz
Deltagere for Schweiz ved vinter-OL 2010
Alpine skiløbere ved vinter-OL 2002
Alpine skiløbere ved vinter-OL 2006
Alpine skiløbere ved vinter-OL 2010
Alpine skiløbere ved vinter-OL 2014
Medaljevindere ved vinter-OL 2010
Olympiske mestre fra Schweiz
Nike Mercurial Vapor Superfly Black

Nike Mercurial Vapor Superfly Black er en fodboldstøvle, produceret af Nike. Støvlen benyttes bl.a. af Cristiano Ronaldo og Zlatan Ibrahimovic.

Fodboldudstyr
Coyhaique

Coyhaique (eller Coihaique) er en by i det sydlige Chile og den største by i Carretera Austral området. Coyhaique er hovedstad i den chilenske region Aisén.
I 2002 boede 50.041 i Coyhaique Kommune, heraf omkring 90% i selve byen.

Den nærmeste større lufthavn ligger i Balmaceda omkring 50 kilometer sydøst for Coyhaique, og den nærmeste havn ligger i Puerto Chacabuco nær Puerto Aisén omkring 70 kilometer mod nordvest.
Omkring 7 kilometer fra byen ligger en mindre regional lufthavn.

Få kilometer nord for Coyhaique ligger Coyhaique Nationalreservat på 2.150 hektar. Der er indrettet vandrestier i området, og fra platforme er der udsigt til Coyhaique by.

Eksterne link 
 Municipalidad de Coyhaique

Henvisning 

Byer i Chile
Etableret i 1929
August Wilhelm Leu

August Wilhelm Leu (født 24. marts 1818 i Münster, død 20. juli 1897 i Seelisberg ved Vierwaldstättersøen) var en tysk landskabsmaler.

Leu var elev af Johann Wilhelm Schirmer, en af Düsseldorfskolens dygtigste landskabsmalere, ynder de storladne, romantiske egne og skildrer derfor i vel afrundet komposition og effektfuld lysvirkning fortrinsvis norsk fjeldnatur og alpelandskaber. Leus skildringer af norsk natur har bidraget stærkt til interessen i tysk kunst for naturstudier fra disse egne og har i øvrigt også præget adskillig norsk landskabskunsts opfattelse. På museum i Oslo ses hans Norsk Landskab med en Fos (1849); andre norske landskaber findes i Königsberg, Bremen (Sognefjord, 1849), Hamburg (Sognefjord, 1874) og Wien. I Berlins Galeri ses Oechinensee (1876), i Gotha Konigsee med Watzmann, i Stuttgart Hohe Goll ved Berch-tesgaden (1859) og så fremdeles.

En søn og elev af ham, August Leu (1852—76), malede dyrebilleder og landskaber.

Kilder 
 

Malere fra Tyskland
Landskabsmalere
Tyskere i 1800-tallet
Carretera Austral

Carretera Austral er en vej gennem det nordlige Patagonien i det sydlige Chile.

Det går fra Puerto Montt i nord, flere hundrede kilometer sydpå til hovedby Coyhaique og videre sydpå til den lille by Villa O'Higgins ved Patagoniens sydlige isfelt.
Visse dele af vejen er asfalteret, mens størstedelen er grusvej.
Det er nødvendigt at tage færger for at komme over flere af fjordene.

Carretera Austral går gennem naturskønne områder og tiltrækker derfor en del turister.
Også en del cykelturister gennemfører store dele af vejen.

Rutebeskrivelse 
Fra Puerto Montt går vejen sydøst til La Arena hvor der er færgeoverfart til Ramp Puelche. Vejen forsætter til byen Hornopiren hvor der er færge til Caleta Gonzalo.
I dette område går Carretera Austral igennem den privatejede Pumalin naturpark før byen Chaiten.
I 2008 udbrød en vulkan ved Chaiten, hvorefter byens folk måtte evakueres.
Vulkanudbrudet betød at vejen mellem Chaiten og Caleta Gonzalo blev lukket.

Fra Chaiten fortsætter Carretera Austral videre sydpå for Corcovado Nationalpark og krydser grænsen mellem Los Lagos regionen og Aisen-regionen før byen La Junta.
Syd for La Junta går vejen igennem Queulat Nationalpark før byen Puyuhuapi.
Herefter er Villa Manihuales den sidste by på Carretera Austral før hovedbyen Coyhaique.
Omkring Coyhaique er Carretera Austral asfalteret.

Syd for Coyhaique ligger Cerro Castillo Nationalreservat, hvor Carretera Austral går igennem til byen Villa Cerro Castillo.
Herefter går vejen først mod vest langs Ibanez-floden siden syd langs Murta-floden for at komme uden om den store General Carrer-sø.
Den første by på Carretera Austral over 130 kilometer fra Villa Cerro Castillo er Puerto Rio Tranquilo som ligger ved General Carrera-søen
Fra Tranquilo går vejen ved søen og langs Baker-floden til byen Cochrane, der er den sidste større by før det sydlige isfelt.

Fra Cochrane er der 103 kilometer til T-krydset hvor en sidevej fører fra Carretera Austral til byen Caleta Tortel.
Fra T-krydset er der endnu 21 kilometer til Puerto Yungay, hvor der er færge til Rio Bravo.
Fra Rio Bravo er der 100 kilometer til Villa O'Higgins.

Henvisning

Eksterne henvisninger 

Chiles geografi
Veje i Chile
Nigahiga

Ryan Higa, kendt under navnet nigahiga (født 6. juni 1990) er en japansk-amerikansk komiker fra Hilo, Hawaii. Han er kendt for sine YouTube-videoer, som er blevet set over 2 milliarder gange. Hans YouTube kanal, nigahiga, har i øjeblikket over 20 millioner abonnenter. Han startede på YouTube i 2006 og blev mest kendt for sine how to be videoer som han lavede med sin gode ven Sean Fujiyoshi.

Ryan har også en anden Youtube kanal (HigaTV) hvorpå man kan se sjove klip, og behind the scenes klip.

Eksterne henvisninger 
 

Komikere fra USA
Dan O'Herlihy

Dan O'Herlihy (født 1. maj 1919, død 17. februar 2005) var en irsk-amerikask skuespiller.

Filmografi i udvalg 
 RoboCop (1987)
 The Dead (1987)
 Halloween III (1982)
 Fejl-sikker (1964)
 Macbeth (1948)

Eksterne henvisninger 
 

Skuespillere fra Irland
Irere i 1900-tallet
Johan Olof Wallin

Johan Olof Wallin (født 15. oktober 1779 i Dalarne, død 30. juni 1839 i Uppsala) var en svensk ærkebiskop og digter.

Wallin vandt sig tidlig et digternavn ved oversættelser og efterligninger af Horats og Vergil. 1808 fik han en belønning på 200 dukater fra det svenske Akademi. Han blev præst 1806 og steg hurtig i kirkens tjeneste. 1816 udnævntes han således til domprovst i Västerås, 1818 til første sognepræst i Stockholm, og endelig 1837 til ærkebiskop. Desuden blev en mængde forskellige hverv, gejstlige, æstetiske og politiske, betroede ham i årenes løb. Han interesserede sig meget for skolevæsenet, og oprettelsen 1831 af den Wallinske Skole i Stockholm for pigebørn, der skal have en fyldigere uddannelse, skyldtes ham.

Som digter og navnlig som taler vandt Wallin dog sin største berømmelse: "Du skjald som få, du taler som ingen", sang Tegnér om ham efter hans død. Hans poetiske frembringelser var dels verdslige, dels kirkelige og er prægede af en dyb følelse, som spænder både over melankolske gravstemninger og det lette selskabshumør. Han skrev en stor mængde salmer, og 1816 samlede han dels egne salmer, dels andres til en særlig salmebog, som 1819 blev autoriseret. En samling prædikener udgavs efter hans død (1—3, 1840—41), oversat på dansk af Peter Theodor Schorn. Wallins Samlade vitterhetsarbeten, 1—2, blev udgivet 1847—48. Hans svanesang Dödens engel (1839) er også gengivet på dansk af Christian Richardt (1889).

Kilder

Eksterne henvisninger 
 

Svenske ærkebiskopper
Salmedigtere fra Sverige
Digtere fra Sverige
Svensksprogede forfattere fra Sverige
Biskopper fra Sverige
Medlemmer af Svenska Akademien
Svenskere i 1800-tallet
Personer fra Dalarna
Terry Virts

Terry W. Virts, Jr. (født 1. december 1967) er en amerikansk NASA-astronaut, og oberst i det amerikanske luftvåben.

Han blev udnævnt til sekondløjtnant efter eksamen fra United States Air Force Academy i 1989.

Han blev udvalgt som pilot af NASA i juli 2000, og tog astronauttræning i august 2000. Hans tekniske færdigheder har medført at han kom med om bord på STS-130 som testbesætningsmedlem i 2010.

Eksterne henvisninger 

 NASA Biografi

Astronauter fra USA
Katrina Elam

Katrina Ruth Elam (født 12. december 1983 i Bray, Oklahoma) er en amerikansk countrysangerinde. Hun skrev kontrakt med Universal South Records i 2004 og udgav sit debutalbum Katrina Elam samme år, hvilket nåede Top 40 på Billboard Hot Country Singles & Tracks (nu Hot Country Songs) med 29. pladsen "No End in Sight" og 59. pladsen "I Want a Cowboy". En tredje single, "Love Is", fra et uudgivet andet album Turn Me Up nåede 47. plads. Elam forlod pladeselskabet i 2008.

Diskografi

Studiealbum 
 2004: Katrina Elam

Singler 
 2004: "No End in Sight"
 2005: "I Want a Cowboy"
 2006: "Love Is"
 2007: "Flat on the Floor"

Musikvideoer 
 2004: "No End in Sight" (instruktør: Peter Zavadil)
 2006: "Love Is" (instruktør: Trey Fanjoy)

Eksterne henvisninger 
 

Sangere fra USA
Wolter Robert van Hoëvell

Wolter Robert, Baron van Hoevell (14. juli 1812 i Deventer – 10. februar 1879 i Haag) var en hollandsk præst, politiker og skribent.

Van Hoëvell studerede teologi ved universitetet i Groningen og rejste i 1836 til Batavia hvor han, i 11 år, arbejdede som præst og forstander for "Bibel- und Missionsgesellschaft".

I 1848 tog Hövell tilbage til Holland, hvor han blev leder af den liberale koloniale bevægelse. Han blev valgt til Staten-Generaal hvor han sad i 14 år. I løbet af sin politiske karriere lykkedes det ham at få afskaffet slaveriet i Hollandsk Ostindien. I 1862 blev han udpeget til Raad van State.

Politikere fra Nederlandene
Starfire Burning Upon the Ice-Veiled Throne of Ultima Thule

Starfire Burning Upon the Ice-Veiled Throne of Ultima Thule er det andet studiealbum af det britiske black metal-band Bal-Sagoth. Det blev udgivet i 1996 via Cacophonous Records.

Spor 
Alle tekster skrevet af Byron Roberts
Al musik komponeret af Jonny og Chris Maulding
 "Black Dragons Soar above the Mountain of Shadows (Prologue)"  – 3:05
 "To Dethrone the Witch-Queen of Mytos K'unn (The Legend of the Battle of Blackhelm Vale)"  – 6:45
 "As the Vortex Illumines the Crystalline Walls of Kor-Avul-Thaa"  – 6:35
 "Starfire Burning Upon the Ice-Veiled Throne of Ultima Thule"  – 7:23
 "Journey to the Isle of Mists (Over the Moonless Depths of Night-Dark Seas)"  – 1:11
 "The Splendour of a Thousand Swords Gleaming Beneath the Blazon of the Hyperborean Empire"  – 6:03
 "And Lo, When the Imperium Marches Against Gul-Kothoth, Then Dark Sorceries Shall Enshroud the Citadel of the Obsidian Crown"  – 6:28
 "Summoning the Guardians of the Astral Gate"  – 6:09
 "In the Raven-Haunted Forests of Darkenhold, Where Shadows Reign and the Hues of Sunlight Never Dance"  – 6:29
 "At the Altar of the Dreaming Gods (Epilogue)"  – 2:29

Eksterne henvisninger 
 

Album fra 1996
Bal-Sagoth-album
Svend Jensen

Svend Jensen er navnet på flere personer:
 Svend Aage Julius Jensen (1905-1979) – "Lange Svend", dansk landsholdsfodboldspiller (målmand)
 Svend Jensen (idrætsleder) – idrætsleder, formand for Dansk Atletik Forbund 1940-1943
 Svend Jensen (borgmester) – borgmester for Bogense Kommune 1974-1990
 Svend Kjærgaard Jensen (født 1947) – borgmester i Egedal Kommune 2007-2009
 Svend Jensen (bryder) (1900-1975) – dansk bryder, deltog i OL 1920
 Svend Erik Jensen (1920-1945) – dansk modstandsmand under 2. verdenskrig, dræbt af den tyske besættelsesmagt
A Black Moon Broods Over Lemuria

A Black Moon Broods Over Lemuria er det britiske black metal-band Bal-Sagoths debutalbum. Det blev udgivet i maj 1995 via Cacophonous Records.

Spor 
 "Hatheg Kla"  – 1:59
 "Dreaming of Atlantean Spires"  – 6:15
 "Spellcraft & Moonfire (Beyond the Citadel of Frosts)"  – 7:10
 "A Black Moon Broods over Lemuria"  – 9:53
 "Enthroned in the Temple of the Serpent Kings"  – 5:09
 "Shadows 'Neath the Black Pyramid"  – 6:30
 "Witch-Storm"  – 5:07
 "The Ravening"  – 2:23
 "Into The Silent Chambers of the Sapphirean Throne (Sagas from the Antediluvian Scrolls)"  – 8:27
 "Valley of Silent Paths"  – 1:34

Eksterne henvisninger 
 

Album fra 1995
Bal-Sagoth-album